CELEX: E2010P0012
Language: el
Date: 2010-08-18 00:00:00
Title: Προσφυγή που ασκήθηκε στις 18 Αυγούστου 2010 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-12/10)

4.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/10
            
         Προσφυγή που ασκήθηκε στις 18 Αυγούστου 2010 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-12/10)
   2010/C 298/08
   Στις 18 Αυγούστου 2010, ασκήθηκε προσφυγή στο Δικαστήριο της ΕΖΕΣ κατά της Ισλανδίας, από την Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Ólafur Jóhannes Einarsson, ενεργούντες ως αντιπρόσωποι της Εποπτεύουσας Αρχής της ΕΖΕΣ, rue Belliard/Belliardstraat 35, 1040 Bruxelles/Brussel, BELGIQUE/BELGIË.
   Η Εποπτεύουσα Αρχή της ΕΖΕΣ ζητά από το Δικαστήριο της ΕΖΕΣ να αναγνωρίσει ότι:
   
               1)
            
            
               Διατηρώντας τα άρθρα 5 και 7 του νόμου αριθ. 45/2007 σχετικά με τα δικαιώματα και τις υποχρεώσεις των αλλοδαπών επιχειρήσεων οι οποίες αποσπούν προσωρινώς εργαζομένους στην Ισλανδία και τους όρους εργασίας των εργαζομένων αυτών, η Ισλανδία παρέλειψε να εκπληρώσει τις υποχρεώσεις της που απορρέουν από το άρθρο 36 της συμφωνίας ΕΟΧ και το άρθρο 3 του νόμου που αναφέρεται στο σημείο 30 του παραρτήματος XVIII της συμφωνίας ΕΟΧ, Οδηγία 96/71/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 1996 σχετικά με την απόσπαση εργαζομένων στο πλαίσιο παροχής υπηρεσιών, όπως προσαρμόστηκε στη συμφωνία ΕΟΧ με το πρωτόκολλο 1.
            
         
               2)
            
            
               Η Δημοκρατία της Ισλανδίας βαρύνεται με τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η αίτηση αφορά το ποιες απαιτήσεις δικαιούνται να επιβάλλουν τα κράτη ΕΟΧ όσον αφορά τους όρους εργασίας των αποσπασμένων στο έδαφός τους εργαζομένων.
            
         
               —
            
            
               Στην αίτηση αναφέρεται ότι το άρθρο 3 της οδηγίας 96/71/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 1996 σχετικά με την απόσπαση εργαζομένων στο πλαίσιο παροχής υπηρεσιών, σε συνδυασμό με το άρθρο 36 ΕΟΧ, επιτρέπει μόνο την επιβολή των ελάχιστων απαιτήσεων που απαριθμούνται στο άρθρο 3 παράγραφος 1 στοιχεία α-ζ της οδηγίας.
            
         
               —
            
            
               Η Εποπτεύουσα Αρχή της ΕΖΕΣ αποφαίνεται ότι τα επίμαχα άρθρα του νόμου αριθ. 45/2007 (Νόμος περί αποσπάσεων) επιβάλλουν όρους που δεν προβλέπονται σε κανένα εδάφιο του άρθρου 3 και κατά συνέπεια παραβιάζουν τις διατάξεις του άρθρου 3 και του άρθρου 36 ΕΟΧ.